CELEX: 32019R1677
Language: hu
Date: 2019-09-27 00:00:00
Title: Az Európai Központi Bank (EU) 2019/1677 rendelete (2019. szeptember 27.) a pénzpiacokra vonatkozó statisztikákról szóló 1333/2014/EU rendelet módosításárólEKB/2019/29

8.10.2019   
               
               
                  HU
               
               
                  Az Európai Unió Hivatalos Lapja
               
               
                  L 257/18
               
            
         AZ EURÓPAI KÖZPONTI BANK (EU) 2019/1677 RENDELETE
         (2019. szeptember 27.)
         a pénzpiacokra vonatkozó statisztikákról szóló 1333/2014/EU rendelet módosításáról
         (EKB/2019/29)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 5. cikkére,
         tekintettel az Európai Központi Bank által végzett statisztikai adatgyűjtésről szóló, 1998. november 23-i 2533/98/EK tanácsi rendeletre (1) és különösen annak 5. cikke (1) bekezdésére és 6. cikke (4) bekezdésére,
         mivel:
         
                     (1)
                  
                  
                     Az Európai Központi Bank 1333/2014/EU rendelete (EKB/2014/48) (2) az adatszolgáltatók számára előírja a napi statisztikai adatok jelentésének kötelezettségét annak érdekében, hogy a Központi Bankok Európai Rendszere (KBER) a feladatai teljesítése körében az euro pénzpiacára vonatkozó statisztikákat állíthasson elő.
                  
               
                     (2)
                  
                  
                     Az euro pénzpiacon jó minőségű statisztikák rendelkezésre állásának további biztosítása érdekében módosítani kell az 1333/2014/EU rendelet (EKB/2014/48) szerint az adatszolgáltatók által alkalmazandó minimumszabályokat. Azon kötelezettség mellett, hogy az adatszolgáltatási kötelezettség keretében időben jelentsenek minden tranzakciót az Európai Központi Bank (EKB) vagy az érintett nemzeti központi bank (NKB) részére, és annak biztosítása érdekében, hogy az e tranzakciókra vonatkozó statisztikai információ pártatlan, objektív és megbízható és oly módon állították össze és továbbították azt, amely védi az adatok integritását, az adatszolgáltatóknak rendelkezésre kell állniuk arra is, hogy az előírt határidőn belül megválaszolják az EKB vagy az NKB-k statisztikai információ pontosságára vonatkozó bármely kérdését. E minimumszabályok fenntartása még fontosabb akkor, amikor a KBER-rel kapcsolatos feladatainak ellátására során az EKB napi szinten tesz közzé adatokat.
                  
               
                     (3)
                  
                  
                     mivel biztosítani szükséges, hogy a tényleges adatszolgáltatói kör tegyen eleget annak a további követelménynek, hogy megválaszolja az EKB vagy az NKB-k által feltett kérdéseket, ki kell egészíteni az 1333/2014/EU rendelet (EKB/2014/48) IV. mellékletében szereplő minimumszabályokat.
                  
               
                     (4)
                  
                  
                     Ezért az 1333/2014/EU rendeletet (EKB/2014/48) ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Módosítás
            Az 1333/2014/EU rendelet (EKB/2014/48) IV. melléklete helyébe az e rendelet mellékletében meghatározott szöveg lép.
         
         
            2. cikk
            Záró rendelkezések
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Frankfurt am Mainban, 2019. szeptember 27-én.
            
               
                  az EKB Kormányzótanácsa részéről
               
               
                  az EKB elnöke
               
               Mario DRAGHI
            
         
         
            (1)  HL L 318., 1998.11.27., 8. o.
         
         
            (2)  Az Európai Központi Bank 1333/2014/EU rendelete (2014. november 26.) a pénzpiacokra vonatkozó statisztikákról (EKB/2014/48) (HL L 359., 2014.12.16., 97. o.).
      
      
         
            MELLÉKLET
            
               
                  
                     „IV. MELLÉKLET
                     
                        A tényleges adatszolgáltatói kör által alkalmazandó minimumszabályok
                     
                     Az adatszolgáltatóknak az alábbi minimumszabályoknak kell eleget tenniük az Európai Központi Bank (EKB) statisztikai adatszolgáltatási követelményeinek teljesítése érdekében.
                     1.   Az adattovábbításra vonatkozó minimumszabályok:
                     
                                 i.
                              
                              
                                 i. az adatszolgáltatást időben és az EKB és érintett nemzeti központi bank (NKB) által előírt határidőkön belül kell teljesíteni;
                              
                           
                                 ii.
                              
                              
                                 a statisztikai jelentések formájának és formátumának meg kell felelnie az EKB és az érintett NKB által előírt technikai adatszolgáltatási követelményeknek;
                              
                           
                                 iii.
                              
                              
                                 az adatszolgáltatónak meg kell adnia egy vagy több kapcsolattartó elérhetőségét az EKB-nak és az érintett NKB-nak;
                              
                           
                                 iv.
                              
                              
                                 be kell tartani az EKB és az érintett NKB részére történő adattovábbításra vonatkozó technikai előírásokat.
                              
                           2.   Az adatok pontosságára vonatkozó minimumszabályok:
                     
                                 i.
                              
                              
                                 a statisztikai információknak helyesnek kell lenniük;
                              
                           
                                 ii.
                              
                              
                                 az adatszolgáltatóknak képesnek kell lenniük arra, hogy információkat szolgáltassanak az átadott adatok által jelzett összes fejleményről;
                              
                           
                                 iii.
                              
                              
                                 a statisztikai információknak teljeskörűeknek kell lenniük és nem tartalmazhatnak folyamatos és strukturális hiányosságokat; a meglevő hiányosságokat el kell ismerni és meg kell magyarázni az EKB-nak és az érintett NKB-nak, és amennyiben lehet, azokat a lehető leggyorsabban át kell hidalni;
                              
                           
                                 iv.
                              
                              
                                 az adatszolgáltatóknak követniük kell az EKB és az érintett NKB által az adatok technikai átadására vonatkozóan megadott dimenziókat, kerekítési szabályokat és tizedesjegy-beállításokat;
                              
                           
                                 v.
                              
                              
                                 az adatszolgáltatóknak az EKB vagy az érintett NKB által előírt határidőn belül rendelkezésre kell bocsátaniuk a kért információt az EKB vagy az érintett NKB bármely megkeresésére válaszul, amely a statisztikai információ pontosságának megerősítését vagy a pontosságára vonatkozó bármely kérdés megválaszolását kéri.
                              
                           3.   A koncepcionális megfelelés minimumszabályai:
                     
                                 i.
                              
                              
                                 a statisztikai információknak meg kell felelniük az e rendeletben foglalt meghatározásoknak és osztályozásoknak;
                              
                           
                                 ii.
                              
                              
                                 az e meghatározásoktól és osztályozásoktól való eltérések esetén az adatszolgáltatóknak rendszeresen figyelemmel kell kísérniük és számszerűen meg kell határozniuk a használt, illetve az e rendeletben foglalt mérték közötti különbségeket;
                              
                           
                                 iii.
                              
                              
                                 az adatszolgáltatóknak képeseknek kell lenniük arra, hogy megmagyarázzák a szolgáltatott adatok előző időszakok adataihoz viszonyított hirtelen változásait.
                              
                           4.   A revíziókra vonatkozó minimumszabályok:
                     Be kell tartani az EKB és az érintett NKB által meghatározott revíziós irányelveket és eljárásokat. A rendszeres revíziótól eltérő revíziókhoz magyarázó megjegyzéseket kell fűzni.
                     5.   Az adatok integritására vonatkozó minimumszabályok:
                     
                                 i.
                              
                              
                                 az adatszolgáltatóknak pártatlan és objektív módon kell összeállítani és továbbítani a statisztikai információkat;
                              
                           
                                 ii.
                              
                              
                                 az adatszolgáltatóknak a továbbított adatok hibáit ki kell javítani és közölni kell az EKB-val és az érintett NKB-val a lehető legkorábbi időpontban.
                              
                           
               ”